Ժան Բատիստ Բուրգինիոն դ'Անվիլ

Ժան Բատիստ Բուրգինիոն դ'Անվիլ (, ), ֆրանսիացի աշխարհագրագետ և քարտեզագիր։ Պետերբուրգի գիտությունների ակադեմիայի պատվավոր անդամ։ Ժան Բատիստի քարտեզները աչքի են ընկնում կատարման մեծ զգուշավորությամբ և ճշգրտությամբ։ Դրանք կարևորվում են նաև նրանով, որ հեղինակը անձամբ է եղել տարածաշրջանում և տեղում է գծել դրանք, ուստի բավականաչափ արժեքավոր են։

Կենսագրություն 

Ժան Բատիստ Բուրգինիո դ'Անվիլը ծնվել է 1697 թվականի հուլիսի 11֊ին Ֆրանսիայի մայրաքաղաք Փարիզում։ Նրա հետաքրքրությունը դեպի աշխարհագրական հետազոտությունները ի հայտ են եկել դեռևս երեխա ժամանակ։ Տասներկու տարեկան հասակում արդեն ձեռնամուխ է լինում քարտեզներ ստեղծելու՝ հենվելով լատինական հեղինակների աշխատանքներին։ Նրա առաջին լուրջ քարտեզը պատկերում է Հին Հունաստանը։ Այն հրապարակվել է, երբ Բատիստը ընդամենը 15 տարեկան է եղել։ Իսկ արդեն 22 տարեկան հասակում նրան շնորհվել է ֆրանսիական թագավորության արքունի աշխարհագրագետի կոչում։

Արդյունքում Ժան Բատիստ Բուրգինիոն դարձավ Օռլեանի դուքսի անձնական քարտուղարը, իսկ 1775 թվականից ադյունկտ-ակադեմիկոս Փարիզի գիտությունների ակադեմիայում։

Անվիլն իր կյանքի ընթացքում ստեղծեց ավելի քան երկու հարյուր քարտեզներ, որոնց մեջ հատկապես հայտնի են «Atlas général» (Փարիզ, 1737—80, 46 քարտեզ 66 թղթերից), «Nouvel atlas de Chine» (Հաագա, 1737, 42 քարտեզներ) և «Atlas antiquus major» (12 թերթից)։

Նրա քարտեզների անգին հավաքածուն, որը բաղկացած էր 10.500 նմուշներից, գնվեց 1779 թվականին թագավորական գրադարանի ղեկավարության կողմից (ներկայիս Ֆրանսիայի ազգային գրադարանը)։

Ժան Բատիստ Բուրգինիոն դ'Անվիլն իր մահկանացուն կնքեց 1782 թվականի հունվարի 28-ին ծննդավայրում՝ Փարիզում։

Հիշատակ 
 Անվիլի պատվին անվանակոչվել է ծոց, որը գտնվում է Պոսիետայի ծովածոցում։ 
 Ժան Բատիստի անունով կա նաև խառնարան Լուսնի վրա։

Ընտրյալ մատենագրություն 

 «Etats formés en Europe aprés la chute de l’Empire romain en Occident» (Փարիզ, 1771
 «Traité des mesures itinéraires anciennes et modernes» (Փարիզ, 1769)
 Pere J. B. du Halde with maps by d'Anville, "Description geographique de la Chine", 1735
 "Nouvel Atlas de la Chine", 1737 (digitized version).
 "Atlas Generale", circa 1740
 "Geographie Ancienne et Abregee", 1769

Ծանոթագրություններ

Արտաքին հղումներ  
 «Новый атлас Китая, китайской Татарии и Тибета», на d’Anville от Всемирной цифровой библиотеки

Ֆրանսիացի աշխարհագրագետներ
Ֆրանսիայի գիտությունների ակադեմիայի անդամներ
Քարտեզագիրներ
18-րդ դարի ֆրանսիացիներ
Աշխարհագրագետներ
Ֆրանսիացի գիտնականներ
Ֆրանսիացի պատմաբաններ
Սանկտ Պետերբուրգի գիտությունների ակադեմիայի պատվավոր անդամներ